ELŐTERJESZTÉS

**a Gazdasági és Városstratégiai Bizottság 2018. február 12-i ülésére**

**Javaslat a Haladás Sportkomplexum Fejlesztő Nonprofit Kft.-vel kötendő** **tulajdonjog elismeréséről és földhasználati jog alapításáról szóló megállapodás mellékletének jóváhagyására**

Tájékoztatom a Tisztelt Bizottságot, hogy a Közgyűlés a 264/2017. (IX.14.) Kgy. sz. határozatával jóváhagyta a Haladás Sportkomplexum Fejlesztő Nonprofit Kft. valamint Szombathely Megyei Jogú Város Önkormányzata között kötendő a 3643/1 helyrajzi számú ingatlanon megvalósuló labdarúgó stadion és multifunkcionális sportcsarnok tulajdoni viszonyainak rendezése érdekében a „Tulajdonjog elismeréséről és földhasználati jog alapításáról” szóló megállapodást. A Közgyűlés egyúttal felhatalmazta a Gazdasági és Városstratégiai Bizottságot, amennyiben a változási vázrajz módosítása válik szükségessé, a módosított vázrajzot, mint a ráépítési szerződés mellékletét hagyja jóvá.

A mellékelt módosított változási vázrajz tartalmazza Szombathely Megyei Jogú Város Önkormányzata tulajdonában lévő szombathelyi 3643/1 hrsz.-ú ingatlanon a 3643/1/A-H hrsz.-ú felépítmények feltüntetését, illetve azt, hogy a 3643/1 hrsz.-ú földrészlet 5 ha 6568 m2 nagyságú területére földhasználati jog illeti meg a 3643/1/A-H hrsz.-ú földrészletek mindenkori tulajdonosát.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjenek.

**Szombathely, 2018. február 8.**

**/: Dr. Puskás Tivadar :/**

**Határozati javaslat**

**…./2018. (II. 12.) GVB. sz. határozat**

A Gazdasági és Városstratégiai Bizottság – a 264/2017. (IX.14.) Kgy. számú határozatban kapott felhatalmazás alapján – a Haladás Sportkomplexum Fejlesztő Nonprofit Kft. valamint Szombathely Megyei Jogú Város Önkormányzata között a 3643/1 helyrajzi számú ingatlanon megvalósuló labdarúgó stadion és multifunkcionális sportcsarnok tulajdoni viszonyainak rendezése érdekében kötendő „Tulajdonjog elismeréséről és földhasználati jog alapításáról” szóló megállapodás mellékletét képező módosított változási vázrajzot jóváhagyja, továbbá felhatalmazza a Polgármestert, hogy a vázrajz alapján véglegesített megállapodást aláírja.

**Felelős:** Lendvai Ferenc, a Gazdasági és Városstratégiai Bizottság elnöke

(végrehajtásért: Lakézi Gábor, a Városüzemeltetési Osztály vezetője,

Ár János, a Haladás Sportkomplexum Fejlesztő Nonprofit Kft. ügyvezetője)

**Határidő**: azonnal